
CFT a menasa Tres preso 
Aruba cu 
“aanwijzing” 
den carta nobo 


a huy di 
KIA y den 
un tempo 
record a 
wordo gara 
Mama y yiu f 
agredi a entrega (Mi 
keho contra \ 


Krammers y Ras Be a, lp: | es) ARUBA 
di Warda nos y) 7 y PTA ? A Sec oe 17-25 JUNI 2022 


Costa Nuit 77 Pea | 
— ‚ JURADA ESCOLAR 
Erea: ||| © GRAM ABERTURA 


awor Benny ta = A . Diabierna 17 juni | 6:00 pm 


Dilanti Stadion Guillermo P. Trinidad 


culpa Otmar pa 
caso Avestruz 


Atraccion special di e Astro di futbol 
Denzel Dumfries y un show mahestuoso 


Celebracion Deportivo 


Diabierna 17 juni | 4:00pm - 6:00pm 
Parkinglot di stadion 


Si Mike Eman y r 
AVP no a presta A > 
2200 miyon sin > ne | DEN BAN APOYA NOS MUGHANAN! 
crisis awe Aruba 

no ta na rudia 


Tsunami | DJ | Saca potret cu WéWé 
Brassband y mucho mas! 

2200 kilo di droga den bliki asapargus 
intercepta na Peru, saliendo pa Hulanda 


Polis di Peru a intercepta 2200 
kilo di cocaina cu tabata a punto 
di sali pa Hulanda, scondi den 
blikki di berduda di aspargus. A 
detene 7 Peruano. 


“Hemos decomisado dos 
toneladas doscientos kilos 
de cocaína que habían sido 
acondicionadas para ser 
trasladadas vía marítima hacia 
Holanda” for di puerto di Callao, 
cerca di Lima, coronel César 
Echevarría, jefe di Dirección 
Antidrogas a bisa AFP. 

E droga tabata saliendo pa 
Rotterdam. 


Ta un organisacion criminal di 
Colombia, Ecuador y Albania. 
Ta buscando dos cabecia di 
Albania cu ta tras di e droga aki. 
E droga tabata den forma likido 
camufla den bliki, cual a wordo 
transporta den truck for di 
Trujillo. 

Nan tabata di haci pago cu placa 
virtual di bitcoin. 


OLICIA MACIONAL OGL 
Disección Nacional de trvestigacion Crea! 
bent 


drogas 


"CASO BITCOIN "Y 
2,200 Kgr. 


Problema entre ex pareha a termina 


Laurens Costerstraat 
- Diadomingo mainta 
trempan polis a bay den e 
Laurens Costerstraat pa 
un problema di pareha. 

E bay lihe pa motibo cu 
aparentemente tawata 
un bringamento formal, 
parse cu e homber a 


na destruccion 


kibra tur bentana di e 


cas. 
Polis a yega e sitio y a 
papia cu e dama. Na 
yegada di polis no por a 
mira tur bentana kibra 
pero si un bentana 
dilanti cu un buraco den 
dje. 


E homber mes a bandona 
e sitio y polis sa ken e ta 
y lo a cuminsa buske. A 
pidi pa Departamento 
tecnico. 


Lo tawata trata di un 
problema entre ex 
pareha. 

CFT a menasa Aruba cu “aanwijzing” 


den carta nobo 


E colegio di supervision financiero CAFT a 
contesta bek y aparentemente den tono mas 
fuerte. 

Nan ta menasa Aruba di lo manda conseha 
Gobierno di Reino pa duna Gobierno di 
Aruba un aanwijzing. 

Den un carta largo, nan a motiva cu 
Gobierno di Aruba no ta satisfasiendo nan 
cu asuntonan financiero. 

Di 13 punto, solamente 1 punto Aruba a 
duna contesta satisfactorio, pero 12 punto a 
keda mescos. 

CAFT ta preciona pa tuma mas y mas 
medida, sin ningun importancia ki impacto 
esaki lo trece pa comunidad. 


E 13 puntonan, algun kisas ta irrelevante, 
pero otro lo tin impacto riba pueblo: 

l, Ta ahusta bek 39 miyon di 
presupuesto for di goederen en diensten, di 
213 miyon awor, hasiele 174 miyon. 

2, Instrui Serlimar pa soluciona su 
problema, e mes bay cobra su servicionan 
y elimina e 3 miyon, y no manda Serlimar 
ningun florin. 

3. Corigi e presupuesto y mantene e 
recorte di 12,6%, te ora tin decision. 


A. Baha e gasto di personal na 417 
miyon, keda tene e recorte 12.6% 
5. Compensa e rebaho di loonbelasting 


di 15 miyon, dor di tuma medida of reduci 
otro gastonan 

6. Mehora e cumplimento belasting, pa 
compensa e reduccion di beneficionan fiscal 
di 20 miyon den begroting 2022. 

yA Informa ki dia e medidanan ta 
cuminza den AZV y cuanto esakinan lo 
produci 

8. Evita di crea un fondo separa, pa deal 
cu placa eigenbijdrage 

9. Splica riba e 16 miyon di inversion pa 
maquinaria na Bubali Plas, RWZI y pone e 4 
miyon di renovacion di Beatrix School riba 
post di inversion 

10. Cambia e presupuesto di 2023, unda 
esaki ta mustra un saldo positivo 

ia. Drecha e begroting di anjanan 
siguiente, den cuadro di e crecimento 
economico 

12. Splica riba e 160 miyon cu BTW lo 
genera 

13. Pone 78 miyon di e cobransa di 
loonsubsidie, den begroting di afianan 
siguiente. 


CFT a duna Gobierno te cu dia 24 di Juni 
2022 pa aclara nan consehonan pa cual si no 
cumpli, nan lo manda informa Gobienro di 
Reino, pa duna Aruba un aanwijzing. 

Por spera cu dialuna Gobierno lo reacciona y 
no por evita cu e disusion aki lo wordo eleva 
na nivelnan mas halto. 


Tres preso a huy di KIA y den un 
tempo record a wordo gara 


Diadomingo den careda 
di 12 or y 15 di merdia, 
un cuidado di preso a 
mira tres preso den un 
brandgang. 


Mesora e cuidadonan di 
preso a actua y hopi lihe 
a logra gara dos di nan 
riba e tereno di KIA mes. 


Pero asina mes un di e 
presonan a logra huy y a 


bay sconde den matanan 
di druif pariba KIA. 


E cuidadonan di preso a 
bin topa cu palet poni na 
e muraya. 


Tambe dos di e presonan 
ta rumannan hopi 
peligroso di fam V. Cu ta 
cera pa atraconan arma. 


Varios unidad di polis 


y e Helicopter di polis 
tambe ta yudando den e 
buskeda pa e fugitivo cu 
lo mester ta scondi den e 
matanan pariba di KIA. 


Pa mas o menos 1:45 
e di tercer preso cu 
tawata wordo busca den 
e matanan pariba di 
KIA a wordo gara y poni 
den boei door di polis y 
guardianan di KIA. 

Accidente entre tres auto ariba WVB, un 
chauffeur deteni pa maneha bou influencia 


Watty Vos Boulevard - 
Diasabra anochi den 
careda di 8'or varios 
unidad policial a bay cu 
urgencia panort di rotonde 
Cumana cu ta bay pa Sero 
Patrishi. 


Na prome instante 
automobilistanan a papia 
di un accidente hopi serio. 


Polis a yega 
Na yegada di polis a resulta 
cu tur esnan envolvi 
tawata bon. 


Tres auto 

Na e sitio nos por a mira 
e tres autonan envolvi, 
uno tawata un BMW y e 
otronan tawata un Altezza 
y un Toyota. 


Locual a sosode 


Na e sitio chauffeur di 
e Altezza a conta nos 
cu e tawata den e liña 
robes bayendo direccion 
Paperclip rotonde y a 
wordo gedal di patras door 
di e BMW. 

Esaki a causa cu e 
chauffeur a perde control 
completo ariba su vehiculo 
y den e maniobra e la dal 
e auto Toyota pone baha 
caminda parti pariba. 


Mientrastanto e chauffeur 
di e Altezza a trata di 
domina e auto pero no 
ta logra y a kita bay na 
su man robes subiendo e 
berm rancando un palo di 
luz. 


Na final e la keda 


parcialmente ariba e 
otro via cu bay zuid o 
sea direccion rotonde 
Cumana. 

Aki nan por a sosode 
un accidente mas serio 
ainda si tawata tin trafico 
yegando. 


Na final nos a compronde 
cu un chauffeur a wordo 
deteni pa core auto bou 
influencia. 


Caminda a keda cera pa 
algun rato pa asina esnan 
encarga cu e mantencion 
di e Boulevard por a kita 
for di caminda locual a 
wordo kibra. 


Takelwagen a presenta pa 
bay cu e autonan cu no por 
a move ariba nan propio 
forsa. 

Mama y yiu agredi a entrega keho contra 
Krammers y Ras di Warda nos Costa 


Edama cu a haya un pusha 
brutalmente dor di un 
agente di Warda nos Costa, 
a acudi diasabra mainta na 
oficina di Landsrecherche 
pa asina entrega denuncia. 


Via Noticia Impacto, e 
dama a informa cu na 
ningun momento ela 
perde respet pa e personal. 
Zuly Bohorquez a entrega 
keho pa maltrato fisico y 
abuso contra Ras. 

KEHO CONTRA 
KRAMMERS: 


Su yiu Micheal a entrega 
keho contra hefe di Warda 
nos Costa, Sr.Krammers, 
pa a viola of incumpli 
un ordo di huez, como 
tambe contra otro 
funccionarionan di Warda 
Nos Costa pa maltrato y 
abuso. 

Tabata diabierna atardi 
cu un mama a bay busca 
su yiu na Warda nos 
Costa, cu ordo di huez, y 
algo a bay robes, pa cual 
“Grandi” di Warda nos 


Costa a descontrola su 
accion, y pusha e dama 
brutalmente. 

Pa su malasuerte, Bondia 
Aruba tabata live e 
momento ey, pa cual e acto 
a keda graba. 


Por a mira e mama, cana 
bay cay di lomba, despues 
di e pusha brutal. 

Tin indicacion cu no ta 
prome ves cu cosnan ta 
sosode na Warda nos 
Costa, unda hendenan 
ta keha di un servicio 
malo di e departamento, 
sin compasion of 
comprendimento pa cu e 
clientenan cu ta pasa den 
tristesa ora nan ser keri ta 
cera. 

Minister Tjon a informa cu 
ela pidi un investigation 
riba loke a sosode. 

Pues awor tin 2 
investigacion: uno interno 
y otro di un keho na 
Landsrecherche. 

Foto: Noticia Impacto, 
John Watts 


Pa abona na 
SOLO DI PUEBLO 


585 9500 


of manda nos un 


e-mail na 


solodipueblo@gmail.com 


Caribbean Mercantile Bank N.V. a member of the Maduro & Curiel's Group of banks, in 
order to accommodate growth and to better service our existing customers, is taking 
applications for the following position: 


SALES & SERVICE OFFICER (SSO) 


The SSO is responsible for contributing to the Bank's overall success by selling the 
Bank's Personal Banking Products 8 Services while providing superior customer service, 
sound financial solutions and practical advice to customers creating and maintaining a 
relationship of mutual trust and confidence with branch customers and colleagues. 


The SSO meets and exceeds established goals; performs research/gap analyses to 
determine sales and referral opportunities while strictly observing all operational policies 
and regulations. 


Professional requirements: 

- Bachelor degree in Finance, Banking, Economics, Accounting or similar. 

+ Minimum 3 years in a position which requires client handling/ exposure to a sales 
culture. 


Candidate Profile: 

+ Expert communication skills including fluency in English, Dutch & Papiamento in writing 
and speech. 

- Strong interpersonal skills and the ability to build successful relationships at all levels. 

+ Thorough business acumen skills and the ability to handle all client matters in a 
confidential and professional manner. 

- Strong customer service and time management skills in order to satisfy the needs of a 
large client group. 

- Expert PC skills using common software tools to access and communicate internally 
and externally. (Word, Outlook, Excel, Powerpoint). 

+ Display and maintain a high degree of integrity, 


Caribbean Mercantile Bank N.V. offers a challenging and productive work environment 
where teamwork and positive attitude are vital, a workplace with growth possibilities and 
where dedication is rewarded by an excellent remuneration package. 


Interested applicant can submit their cover letter and resume accompanied by any other 
documents that might be deemed important to the Human Resources Department at: 
HR@cmbnv.com no later than June 22, 2022 


CARIBBEAN MERCANTILE BANK 

Accidente di UTV na costa norte a laga 
varios turista herida 


e vehiculo y a perde control 
Na prome instante a papia di heridando nan mes. 
varios persona herida. Tres Esun di mas serio a wordo 
ambulance a presenta ytambee hiba pa Hospitaal, mientras e 
rapid responder di Imsan. otronan Paramediconan a tira 

bista ariba nan na e sitio. Polis di 
Manera den e otro casonan, trafico tambe mester a presenta 
e turistanan aki pa un of otro debi cu tawata tin hende herida. 
motbo lo a bay maniobra cu 


Caminda di Natural Bridge caminda di tera cu ta bay pa 
Natural Bridge, unda un biaha 

Diasabra merdia den careda di mas un UTY a accidenta. 

Yor varios unidad di Ambulance 

y tambe di polis a bay ariba e Tres of mas herido 


SLAGINGSPERCENTAGES COLEGIO 
ARUBANO: HAVO: 70%; VWO: 79 % 


vanaf 13 juni in het tweede tijdvak 
examens maken om daarmee 
alsnog te slagen. Op 1 juli krijgen 
zij de uitslag. 

Dit resultaat is een groot 


compliment voor alle 
examenleerlingen en 
medewerkers van Colegio 


Arubano die dit mogelijk hebben 
gemaakt! Het schooljaar begon 
met coronamaatregelen waardoor 
alle lessen de eerste twee weken 
online waren. Leerlingen hadden 
al een achterstand opgelopen 
door de wereldwijde pandemie, 
en moesten daardoor dit jaar 
veel harder werken. Desondanks 
hebben we er met zijn allen het 
beste van weten te maken.Vorig 
jaar deden 291 havisten en 69 
vwo'ers mee aan het examen. 
Daarvan slaagde na het eerste 
tijdvak 61% bij de havo en 70% bij 
het vwo. 


Afgelopen donderdag heeft bekendgemaakt wie na het eerste van de leerlingen geslaagd en bij 
Colegio Arubano aan 214 tijdvakhet diploma heeft behaald. het vwo 79%. Examenkandidaten 
havo- en 87 vwo-leerlingen Na tijdvak 1 is bij de havo 70% die nog niet geslaagd zijn, kunnen 

Gabriel Gomes a haci su “solo flight” pa 
piloto na Aruba mes cu Hi Dreams Aviation 


Dia 9 di Juni ta un dia 
hopi importante pa e 
mundo di aviacion na 
Aruba, despues di hopi 
afia, Aruba ta conoce 
su prome studiante 
piloto local cu ta hasi 
su solo flight hunto cu 


HiDreams Aviation 
Academy. 
Mr. Gabriel Gomes a 


cuminsa su trajectoria 
pa bira un piloto priva 
na September 2021. 
E trajectoria aki ta 
cuminsa cu 6 siman diles 
di teoria cu Mr. Rennel 
Tromp di HiDreams 
Aviation. Despues di e 6 
siman di les, Mr. Gomes 
a bai Florida, USA y a 
pasa su examen di teoria 
cu 92%. Cu un examen 
exitoso e la bolbe Aruba, 
pa sigui su trajectoria pa 
asina cuminsa fase 2 di 
su training, cual cu ta e 
parti practico. 

E la cuminsa bula avion 
conhuntamente cu 
HiDreams su Certified 
Flight Instructor (CFI), 


Mr Ashley Croes. E 
mester a bula 30 ora pa 
por a haci su solo flight. 
Esaki tawata exitoso y 
asina e por sigui pa su 
ultimo fase, cual cu ta 
bai Florida pa ricibi su 
licencia di piloto. 


HiDreams Aviation 
Acadamy a wordo 
funda na Januari 2020, 
door di e pareja Luis y 
Eliseth Bello. Prome cu 
HiDreams Aviation a 
bira un realidad, ja caba 
nan a uni cu Daytona 
Aviation na Florida, cual 
cu nan a cuminsa nan 
trajectoria pa establese 
un academia di piloto 
cu e enfoke riba Ground 
Training na Aruba. 
HiDreams Aviation 
actualmente ta trahando 
cu Pilot Training Center 
na Miami, un scol cu ta 
produci mas cu 1000 
piloto pa afia. 


E ta hasi e proceso pa 
bira piloto na Aruba un 
poco mas facil. 


Desde cu HiDreams a 
cuminsa, nos a logra 
educa 22 studiante 
local y brindando e 
oportunidad pa bira 


piloto na nan mes un cas. 
Den Juli awor nos 
siguinte curso di piloto 
priva lo cuminsa. Pa 
tur interesado, tuma 


contacto cu HiDreams 
Aviation Academy na 
+297-5605140 of bishita 
nos pagina web: 


Dufi Kock condecora cu un Zilveren Anjer 
a bishita Arubahuis 


Den Haag — Adolf 
(Dufi) Kock a haci un 
bishita na Arubahuis 
despues di a ricibi un 
Zilveren Anjer di Prins 
Bernhard Cultuurfonds. 
E  condecoracion a 
keda otorga na Paleis 
op de Dam door di 
Princesa Beatrix den 


presencia di Gobernador 


di Aruba Alfonso 
Boekhoudt, Minister 
Plenipotenciario 
Guillfred Besaril, 
Representante di 
Aruba na Union 
Europeo y Minister 


Plenipotenciario 
Suplente mr. Juan Ady 


Thijsen, esposa Maria 
Kock, famia y amigonan 
di sr. Dufi Kock. 


Sr. Dufi Kock a ricibi 
e premio aki pa su 
conocemento grandi di 
e historia di Aruba. Cu 
su conocemento y su 
coleccion di 1 miyon di 
potret desde 1800 te cu 
awe, sr. Kock a duna un 
contribucion significante 
pa preserva nos herencia 
cultural. Sr. Dufi Kock 
ta como “selfmade man” 
di balor grandi pa su 
conciudadano. Cu su 
amor pa su isla y su 
historia e ta inspira tur 
dia su prohimo, di cual 
hopi hoben. 


Besaril a 


Minister 
felicita sr. Dufi Kock cu 
e condecoracion aki y a 
bisa cu Aruba ta masha 


orguyoso cu Prins 
Bernhard Cultuurfonds 
pa a balora e trabao di sr. 
Dufi Kock. Tamba tabata 
tin oportunidad pa 
directora a.i. drs. Glenda 


Hernandez y personal 
di Arubahuis a felicita 
sr. Dufi Kock y señora 
Maria Kock cu e Zilveren 
Anjer. 


Nota pa redaccion: E 
potretnan ta cortesia di 
Arubahuis 

MINISTER ENDY CROES A REUNI CU CINCO HUNGADOR 
DI BASEBALL CAMPEON DI LATINO AMERICANO NA 


Diaranson ultimo den un 
encuentro ameno Minister 
Endy Croes a ricibi bishita di sr. 
Haime Wiersma, sr. Rafa Plaza, 
sr. Fle Giel, sr. Eugene Leañez 
y sr. Buty Alvin Tromp. Cinco 
pelotero cu na aña 1981a hunga 
den junior league Aruba y a gana 


campeonato di baseball Latino 
Americano na Puerto Rico. Na 
aña 1982 e mes un ekipo aki di 
Aruba a gana Latino Americano 
na St. Maarten. Despues di tur 
dos victoria a haya oportunidad 
pa representa Aruba na Gary 
Indiana. 


AÑA 1981 €: 1982 


Duranteereunion nan a presenta 
e mandatario di Deporte un 
proyecto cu lo wordo ehecuta 
den luna di augustus binidero. 
Nan coleganan di e tempo ey ta 
bay ta na Aruba nan kier haci 
un reunion pa topa otro despues 
di hopi aña y intercambia idea. 


simannan 


Den transurso di 
nos dilanti Aruba ta haya mas 
informacion di e bunita proyecto 
aki. Minister Endy Croes ta 


gradici nan pa nan bishita 
alabes ta deseanan hopi exito cu 
e proyecto aki cu sigur nan por 
conta di Ministerio di Deporte. 


Como aporte na e campaña 3-TRECE y riba dia Internacional di Archivo 


Stichting Arubaanse Carnaval (SAC) a haci entrega di 
documentacion valioso pa archiva na nos 
Archivo Nacional 


=| Archivo Nacional Aruba 
y Minister di Finansa 
y Cultura, Xiomara 
Maduro, ta gradici SAC 
pa e contribucion valioso 
aki cu ta encera un parti 
grandi di e historia 
di Aruba su carnaval. 
Minister Xiomara Maduro 
ta invita tur hende cu por 
tin material historico pa 
entrega esaki na Archivo 
Nacional Aruba durante 
siman di 8or pa 11.45 
di mainta y di 1.30 di 
merdia pa 4'or di atardi 
Archivo Nacional 
Aruba pa haci entrega 


Ta trata aki di archivo 
nan di SAC cu ta data di 
aña 1955 te cu 2014 y ta PA 


Como 


aporte na e 
campaña 3-TRECE y 
riba dia Internacional di 


Archivo, sra. Tecla Kelly- 
Hernandez di Stichting 
Arubaanse Carnaval 
(SAC), a haci traspaso di 
documentacion valioso na 
Archivo Nacional Aruba. 


representa 30 meter di 
archivo acumula durante 
e existiencia di SAC. E 
archivo valioso aki lo 
wordo inventarisa y poni 
na disposicion di publico. 


di materialnan historico 


manera documento, 
potret, material 
audiovisual y digital. 


Asina ta contribui na 
campaña di 3C-TRECE y 


Colecta-Conoce-Conserva 


nos historia. 

17-25 JUNI 2022 


VEAN ESCOLAR 


Diabierna 17 juni | 6:00 pm 


Dilanti Stadion Guillermo P. Trinidad 


Atraccion special di e Astro di futbol 
Denzel Dumfries y un show mahestuoso 


Celebracion Deportivo 
Diabierna 17 juni | 4:00pm - 6:00pm 
Parkinglot di stadion 


Tsunami | DJ | Saca potret cu WéWé 
Brassband y mucho mas! 


SE 
lestitato Biba Saludadel y Activo 


10 STO 

Curacao a duna 2 permiso mas pa 
compania di telefon; total lo tin 4 


Conseho di Minister na Curacao 
a dicidi cu ta duna dos compania 


mas licencia di telefon. 


E dos nobonan ta Aquaelectra y 
Terra Mobile. Ya tey caba Flow y 


Digicel. 


Aquaelectra mester bay adapta 
su statuut pa por claim e permiso. 


Cu 4 compania di 


mehora servicio. 


Dama levemente herida den accidente 
na Sero Patrishi 


Sero Patrishi - 
Diadomingo mainta algo 
pasa di g'or polis a topa 
cu un accidente na Sero 
Patrishi y a constata cu 
tin un dama herida. 


Ambulance a wordo pidi 


telefon, 
Curacao ta confia di lo bay baha 
prijs atraves di competencia y 


Mientrastanto polis di 
trafico tambe a wordo 
solicita na e sitio. 


E dos autonan envolvi 
tawata un Suzuki Liana 
y un Chevrolet Celta. 


Ta mustra cu ta falta 
di dunamento di 
preferencia. 

Daño material tawata 
parti drechi dilanti di e 
Suzuki y e Celta a sufri 
daño na e parti drechi 
patras. 


Pasahero den e Celta 
cu ta un dama a resulta 
cu un corta na su 
man y na yegada di 
Paramediconan a wordo 
atendi. 


Polis di trafico a pidi 
pa takelwagen pa bay 
cu e Celta, debi cu su 
documentonan no ta 
ordo. 

Despues di a culpa Solo di Pueblo, awor 
Benny ta culpa Otmar pa caso Avestruz 


Diabierna SOLO DI 
PUEBLO a tuma nota di 
un declaracion di Benny 
Sevinger cu ta contradici 
un declaracion anterior. 

Anteriormente Benny a 
basha su gal riba Solo 
di Pueblo cu a denuncia 
su  actonan  coruptivo 
publicamente den prensa. 
Diabierna 10 di Juni, 
eľa bisa cu e prome pa a 
bay Ministerio Publico 
ta Otmar Oduber, 
despues Jan de Ruijter su 


plataforma. 
El'a bisa cu e no ta sinti 
dushi pasobra Otmar 


mester bay bek KIA, pero 
e mester para manera 
homber e enfrenta su 
caso. 

SOLO DI PUEBLO 
mester informa cu 
nunca nos medio ni nos 
director a entrega keho 


na Ministerio Publico, ni 
contra Paul y ni contra 
Benny, apesar cu tur dos a 
culpa SOLO DI PUEBLO 
y punta dede. Si encaso cu 
nos a entrega keho mes, e 
no ta un berguenza, sino 
un honor! 

SOLO DI PUEBLO a 
cumpli si pa informa 
pueblo di tur e 
fechorianan cu a sosode 
y nos ta convenci cu loke 
a sosode ta realmente 
Friends & Family, unda a 
faborece y previligia nan 
amigonan, sin ningun tiki 
di berguenza. 

Pronto e caso Avestruz lo 
ta dilanti corte y pueblo lo 
conoce tur e detayesnan 
di corupcion. 


comete delito pa konkel 


Caso Avestruz ta envolve 
Benny Sevinger y henter 
su oficina, kendenan a 


friend 


cu tereno pa faborece 
and family di 
partido AVP. 


Minister Endy Croes ta sinti cu 
e mester reacciona pa recorda 
pueblo riba e pantominanan cu 
Mike Eman y miembronan di 
nan Fraccion ta haciendo. Mesun 
retoricanan bieuu pa bruha 
pueblo den temponan dificil. 

E berdad di Mike y AVP a presta 
2200 miyon sin crisis: 


2021 momento 
Endy Croes ainda tabata 
miembro di Parlamento el a 
haci pregunta oficial durante 
un reunion den Parlamento na 
Director di Financien. A lesa un 
rapport di Banco Central cu tur 
e prestamonan cu Mike Eman 
y AVP a haci desde aña 2010 pa 
2017. Total den e añanan aki 
Mike Eman a presta 2200 miyon 
florin pa cera su deficitnan 
astronomico. Pregunta cardinal 
tabata cu si ta berdad loke ta para 
den e rapport di Banco central 
aki cu Mike Eman a presta 2200 
MIYON florin sin cu tabata 
tin ningun crisis. E contesta di 
Director di Financien ta graba 


Na augustus 


Minister Endy Croes: 
Si Mike Eman y AVP no a presta 2200 miyon 
sin crisis awe Aruba no ta na rudia 


den Parlamento unda a contesta 
cu esaki ta corecto. Pues loke cu 
Minister Endy Croes awe kier 
señala cu Mike Eman y AVP a 
desgracia e finansas di Aruba 
den un tempo cu no tabata tin 
un crisis. Un ‘mismanagement’ 
total y ta pa esaki Mike Eman y 
AVP nunca pero nunca mas tin 
derecho pa goberna e luga aki. 
Mike Eman y AVP a redobla e 
debe di Aruba: 

Mike Eman y 
consecuentemente cu e 
mal maneho financiero aki 
“feestvierend ten ondergaan” a 
redobla e debe nacional di pais 
Aruba. Aruba actualmente ta 
pagando riba 260 miyon pa ana 
solamente na interes. Pueblo ta 
compronde cuanto school nos 
por drecha cu 260 Miyon pa 
afia? Pueblo por compronde awor 
cuanto proyecto deportivo nos por 
a construi cu 260 miyon pa afia? 
Lamentablemente pa proximo 20 
añanan nos ta mara na man cu 
pia door di e maneho desatroso y 
infantil di Mike Eman y AVP. 


Mike Eman a sigui endueda 
Aruba: 

Mike Eman a continua su 
aventura y a bin cu e idea pa 
endeuda Aruba cu proyectonan 
PPP. Pa Pueblo Paga! Asina den 
mesun periodo Mike Eman a haci 
uso di duna tur tipo di contracto 
y pueblo lo paga ‘anyhow’ den 20 
afia. Proyectonan PPP cu Mike 
Eman a firma awe berdad casi 
tur ta cla. Pueblo ta pagando 82.4 
MIYON pa afia y esaki nos mester 
page te na afia 2037 sin por haci 
nada. E 82.4 MIYON aki ta wordo 
paga den e post GOEDEREN en 
DIENSTEN cu hustamente Mike 
Eman kier critica awe. Burdugo 
berdad no ta hende! 

Mike Eman ta orguyoso die debe: 


Den un reunion den Parlamento 
Mike Eman a grita na 2016. Mi 
ta orguyoso di e debe y e debe tey 
pa nos tur bay page den futuro. 
Un mentalidad criminal. Con bo 
por maneha placa di pueblo na 
e manera aki. Den mesun rosea 
Mike Eman su man drechi Benny 


Benny tambe ta para na 
vispera di un castigo di 
prison di 8 aña y di wordo 


royeer pa bida cu nunca 
mas e por subi lista di 
ocupa ningun funccion 
den Gobierno. 


Sevinger kende a desgracia Aruba 
cu e maneho di tereno kende 
pronto lo bay sinta un castigo 
basta halto tambe a grita den 
Parlamento: I don’t give a damm. 
Asina AVP a maneha nos pida 
baranca. Terminando Minister 
Endy Croes ta solamente recorda 
e pueblo cu si no ta pa e mal 
maneho di Mike Eman y AVP 
awe Aruba por a surpasa e crisis 
y Pandemia sin mester a mendiga 
na Hulanda cu tanto condicion. 
Un biaha mas. Danki AVP!!!! 

RESEMBID Programme, 
e di 11 programa regional 
di Union Europeo, 
tin como meta apoya 
esfuersonan di 12 isla den 
Caribe entre otro Aruba 
riba areanan di capacidad 
di adaptacion, energia 
sostenibel y biodiversidad 
marino. Aruba como 
pais autonomo den reino 


Hulandes y como un 
“Landen en Gebieden 
Overzee” (LGO) ta bin 


na remarca cada 7 aña 
pa fondonan di Union 
Europeo. 


Union Europeo a asigna 
40 miyon di euro via e 
di 11 Fondo Regional 
di Desaroyo Europeo 
pa financiamento di e 


programa RESEMBID. 
Expertise France, un 
agencia Frances pa 


cooperacion internacional 
ta encarga cu maneho di 
RESEMBID y ta coordina 
preparacion y ehecucion 
di proyectonan hunto 
cu e 12 islanan LGO den 
Caribe. Di e 40 miyon 
euro asigna, un total di 
27 miyon euro a wordo 
aproba pa proyectonan pa 
e islanan. Pa estudionan 
di Banco Mundial a aloca 3 
miyon entre cual a realiza 
e estudio Building Aruba’s 
Food Security During the 
Covid-19 Pandemic and 
Beyond na 2020 pa Aruba. 
Resto di e fondonan ta 
aloca na supervision y 
maneho di e programa 
door di Expertise 
France. Ehecucion di e 
proyectonan a conoce 
un retraso pa motibo 
di e pandemia pero lo 
continua den e lunanan 
nos dilanti. Te cu awo tin 
14% di e fondonan total 
gasta y ta spera cu tur 
fondo lo wordo asigna na 
e islanan prome cu fin di 
2023. 


Pa loke ta trata 
proyectonan di Aruba, 5 


Minister Geoffrey Wever: 
Programa RESEMBID ta importante pa 
desaroyo di Aruba 


proyecto a wordo aproba 
den e prome fase y pa 
4 proyecto cu a wordo 
entrega ta pendiente 
decision. Aruba lo bai 
ricibi financiamento pa e 
siguiente proyectonan: 
-Arubas Public safety 
and Multi-hazard Early 
Warning System (EWS). 
Area: Capacidad di 
adaptacion; 

-Support for the National 
Energy Policy 2020 — 
2030: stimulating energy 
efficiency and electric 
mobility. Area: Energia 
Sostenibel 

-Public sector energy 
cost savings programme: 
improving financial 
resilience and reducing 
carbon footprint. Area: 
Energia Sostenibel; 
-Validation of 
cost replicable 
science methods 
to monitor shallow 
marine ecosystems on 
small islands. Area: 
Biodiversidad marino 
-Fostering connectivity 
to self to achieve deeper 
connectivity with nature: 
an awareness program 


low- 
citizen 


E suma total cu Aruba 


Supermarket/ Minimarket 


lo ricibi te awor pa e 
proyectonan menciona ta 
1.8 miyon Euro. 


Como pais autonomo 
den reino Hulandes ta 
importante nos entrega 
proyectonan pa asina bin 
na remarca pa fondonan 
Europeo disponibel 
segun Minister di 
Asuntonan Economico, 
Comunicacion y 
Desaroyo Sostenibel, 


mr. Geoffrey Wever cu 
alabes ta Territorial 
Authorizing Officer for 
the EDF pa Aruba. E 
“Territorial Authorizing 
Officer” ta responsabel 
pa e planificacion, 
coordinacion y 
implementacion di 
proyectonan 


financia pa e fondo di 


desaroyo Europeo (EDF). 
Un programa manera 
RESEMBID ta importante 
pa desaroyo di nos pais. 


Pa mas informacion 
over di RESEMBID 
por consulta e website: 
https://resembid.org/. 
Tambe por tuma contacto 


pa mas informacion 
cu Departamento di 
Asuntonan Economico, 


Comercio y Industria 


Cu e ‘Macuto di compras’ nos ta presenta prijs di algun producto popular den supermercadonan 
di Aruba. E observacion di prijsnan a tuma lugar durante 1 y 2 di juni 2022, den diferente distric- 
to. Den comparacion di prijsnan no ta tene cuenta cu calidad di e productonan cu por varia entre 


Wan Grand 


` Producto 

§Sardine in tomato saus - Roland 
Tuna fish, chunks in oil- Roland 
Crabmeat white - Roland 
Boneless chicken breast 
Energy drink-Monster 
Coca Cola- Soft drink 
Pepsi- Soft drink 

gOrink ~ Bang Energy, tur sabor 

t Arizona Juice, tur sabor 

4 Mayonaisse - Kraft 


Mayonaisse, plastic pak - La Constancia 


Capers capote - Roland 
Waxedpaper- Cut rite 
Waxedpaper- Waxtex 
Aluminium foil- Diamond 
Jritchen towel-Noky 


Paper towel - Soft Weave 
¿Petroleum jelly- Vaseline 
Bathroom tissue, Soft Weave 
Shampoo- Head & Shoulders 
Doperwtjes - Hak 
Sperziebonen- Hak 


Li Ocean 
S.M. S.M 


Cont. 
7.58 oz. 
Goz, 
602. 
p/kilo 
16 oz. 
2 liter 
2 liter 
16 02 
23 oz 
15 fl.oz, 
380 pr. 

3 oz. 3.60 
75 sq. ft 4 499 
75 sq. ft 
75 sq. ft 

1 roll, 80 pl 
75/2 ply 
7.5 oz. 
4 stuks 
400 ml 
350 gr. 
340 gr 


O'stad Bushiri 
2.8 3.45 
3.98 
8.35 


3.50 
6.95 


4.95 
3.10 
7.15 


Conv. 
Store Hua F.C. 


Solito 


supermercadonan 


Lito Kang Lago Ton 


Ming Heights Li 
S.M. 


Dakota San. Nic. San. Nic 


3.70 


Better 
Days S.M 
S.M. 


Sav. Yaburib 


Noord Wai 
S.M. Fat 
S.M. 


Tesco 


S. Cerca Mativ 

Ultimo hechonan den mundo 


Topa su eleccion 
Sindicalismo na Aruba ta bibando 
situacionnan dificil. Ultimo tempo 
nos ta lesa den medionan social 
cu e sindicato Topa tin 16 aña sin 
tene eleccion. Esaki mester ta 15 
aña ya cu nan statutonan ta un 
copy-paste di e statutonan bieuw 
di SEPPA y ta data di 1 juni 2007. 
Pues despues cu gobernador a 
publica e statutonan, nunca no a 
tene eleccion. 

Mi ta sinti cu mayoria aplastante 
di miembronan no sa kico ta 
come y bebe den e statutonan aki. 
Tin hopi pregunta ariba e elecion 
di TOPA. Den nan statutonan, 
articulo 10 ta para cu ta tene 
eleccion ariba e ultimo dia di e 
congreso anual. Ta bon pa nos 
tende tambe kico a ser dicidi den 
e congreso? 

Un pregunta cu ta bon pa ser 
contesta ta, si den e 15 añanan 
Topa a tene congresonan anual of 
nunca esakinan tabata e caso. 


Pues despues cu Topa a ricibi su 
statutonan, nunca a tene eleccion, 
pues nan no sa kico ta eleccion 
sindical. E caso di SEPPA ta un 
tiki menos (9 aña sin eleccion) 
tristo. E parti positivo den e 
comparacion aki ta cu porfin 
Topa a tene eleccion. Y SEPPA 
awor? 

E statutonan di un sindicato of di 
cualkier organisacion ta manera 
un constitucion di e organisacion 
y cual mester ser respeta y tur 
miembro mester biba cu ne. 

Den hopi sindicato esaki no ta e 
caso. 


Acusacionnan pisa contra M. 
Brito di SEPPA luna pasa, no por 
wordo rechasa. 

Sra Brito ta defendiendo su mes 
cu su acustumbrado silencio. E no 
por otro tampoco. 

Pe democracia no tin balor, e ta 
keda haci y deshaci. E pregunta 
cu un amigo miembro di SEPPA 
puntrami, ta con Sra Brito ta sinti 
su mes den reunionnan, dilanti 
gobernantenan, dilanti di otro 
lidernan sindical cu si ta tene 
eleccion manera ta prescribi den 
nan statutonan. E tin berguensa 
of e no ta oel y keda tof. 


Kico ta e opinion 


sindical. 


di miembronan di 


SEPPA? 

E miembronan di SEPPA of 
mihor bisa e mayoria ta ketu. E 
pregunta grandi na miembronan 
di SEPPA ta, con boso ta accepta 
loke ta pasando cu Boso SEPPA, 
un sindicato grandi y cu un 
trayectoria di lucha pero den 
boso sindicato actualmente no 
tin regla. 

Un sindicato, den cual no tin 
democracia. Miembronan no ta 
ricibiningun clase diinformacion, 
pues nan no sa kendenan ta 
comité ehecutivo y kendenan ta 
directiva of no tin. 

Awor pa nos tur, tur cos ta cla 
di con no ta tene dianan di 
formacion, pasobra formacion 
ta crea lidernan nobo, lidernan 
nobo ta forma un peliger pa sra 
Brito ya cu su plan ta, pa e mes 
ta keda Secretario General te den 
secula seculorum. 

Asina nos por sigui menciona 
hopi cosnan malo di nos sindicato 
y si miembronan no haci nada, e 
situacion ta bira pio. 


Gelijkbedrag a bira 
un inhusticia, un 
pensioenado si y pa 
otro pensioenado 


NADA. 

Gelijkbedrag a Sali for di 
e  negociacionnan ariba e 
inhaalmaneuvre den e añanan 
90 di siglo pasa. Cierto momento 
gobierno no kier pa gelijkbedrag 


TOP 


220610 


bay den salario mas pero den 
toelagenan banda di salario. 
Esey a haci cu e percentagenan 
di Inhaalmaneuvre no ta bay den 
e schaaalnan di ambtenaar, pues 
ora yega e edad di pensioen, e 
ambtenaar ta perde hopi di e 
inhaalmaneuvre. Dor di esey nos 
(mi tabata vocero di sindicatonan 
e tempo ey) a crea e gelijkbedrag 
papensioenadonan por sigui ricibi 
un parti di e inhaalmaneuvre cu 
no ta bay den schaalnan mas. 
Den e ultimo veredicto cu 
trahadornan a perde tin para 
cu Gobierno a bisa cu e tin 
acuerdo cu lidernan sindical 
na 2014 cu entrante 2015 no 
ta paga gelijkbedrag mas na e 
Pensioenadonan nobo. Na 2014, 
Sra Brito a representa SEPPA y a 
bay di acuerdo. 

Awe tambe ta bisto pa tur hende 
y miembronan di SEPPA cu 
dirigentenan di SEPPA no a lanta 
ningun caso contra gobierno, 
defendiendo nan miembronan 
cu ta pensioenado y nan 
miembronan cu actualmente ta 
ambtenaar pero un dia lo bay cu 
pensioen. 

Esaki ta e masa grandi di 
miembronan di SEPPA kendenan 
den futuro sercano o mas laat lo 
bay cu pensioen, pero nan lider 
Sra Brito a firma na 2014 pa nan 
no ricibi e gelijkbedrag. 

Pues e mesun Brito cu no ta 
respeta democracia a traiciona su 
miembronan y mahos. 


Igualmente nos no ta tende 
oposicion protesta contra e no 


USA 


ARENDS HOEVERTSZ 


nu 

9AM - 12PM 


pagamento di Gelijkbedrag na 
pensioenadonan di entrante 2015 
bay ariba. Na 2014 nan tabata 
goberna. 

Pues gelijkbedrag ta un traicion 
di lidernan sindical, entrenan sra 
Brito, na e ambtenaarnan cu a 
bay cu pensioen despues di 2014 
y awe na tur ambtenaar. 


Igualmente ta bisto 
e discriminacion bao 
pensioenadonan, crea dor di 


Gobierno na 2014 hunto cu 
lidernan sindical. 

Un grupo di pensioenadonan ta 
ricibi gelijkbedrag, otronan cu a ( 
y lo) bay cu pensioen despues di 
2014 no ta ricibi nada. 


Marcha silencioso, 
marcha colonial di 
sindicatonan. 


Cu bishita di un ministro 
Hulandes na Aruba cierto 
lidernan sindical, kendenan 
no kier sinta na mesa cu nos 
gobierno, awor ta planea pa tene 
un marcha silencioso pa despues 
reuni cu e minister hulandes. 

Aki atrobe ta muestra di un 
pensamento colonial serca 
lidernan sindical die sindicatonan 
cualnan a organisa e marcha pa 
mesora despues tene reunion cu e 
ministro hulandes. 

E pensamento colonial no ta 
pas den e lucha cu a ser hiba 
dor di e pueblo Arubiano pa 
mas autonomia. E ta few loke e 
lidernan sindical a haci. 


Gregorio Wolff 

Riba Dia di Archivo y den cuadro di e campana 3C-TRECE: 


Minister President ta haci entrega di 
informacion di tur conferencia di prensa 
y otro programa special na Minister di 
Cultura pa nan por wordo archiva na ANA 


Gobierno di Aruba tambe 
ta contribui na e campaña 
3C-TRECE di Archivo Nacional 
Aruba ANA pa Colecta, Conoce y 
Conserva nos herencia cultural. 
Riba Dia di Archivo y den 
cuadro di e campaña 3C-TRECE 
di ANA, Minister President 
Evelyn Wever-Croes a entrega 
Minister di Cultura Xiomara 
Maduro tur e conferencia nan 
di prensa y programa special 
di Gobierno desde e temporada 
di pandemia te cu dia 6 di juni 
2022. Di e manera aki ANA por 
archiva y conserva e informacion 
importante aki pa tur hende 
por conoce y sa mas di kiko tur 
Aruba su gobernacion a pasa 
aden durante e pandemia di 
covid 19. 


Nos tur por corda ainda con 
durante e pandemia Minister 
President tabata presenta tur 
anochi pa 7or, un conferencia di 
prensa pa brinda informacion di 
e desicion nan cu e Crisisteam 
tabata tuma pa Aruba por a 
enfrenta y surpasa e efectonan 
cu e pandemia di covid 19 a 
trece cun'e pa Aruba. Banda di 
esaki tabata tin hopi programa 
special den cual mas minister y 
instancia a brinda informacion 
pa tene e pueblo bon informa 
den e momentonan di hopi 
insiguridad cu Aruba y mundo 
tabata pasando aden. Asina 
por ehempel, Minister Maduro 
e tempo ey como mandatario 
encarga cu Finansa, Economia 
y Cultura a traha varios 
programa pa informa riba e 
yudansa financiero brinda pa 
Gobierno den forma di Subsidio 
di Salario, Sosten Financiero 
na negoshi chikito y mediano, 
y tambe UNOCA Cares pa e 
mundo cultural. Ta informacion 
importante cu ta mustra con 
Gobierno di Aruba a traha den 
un pandemia pa tene Aruba 
stabil den momentonan di hopi 
insiguridad. 


Minister Maduro ta gradici 
Minister President y full e ekipo 
di PR di Gobierno di Aruba 
pa a percura pa archiva tur e 
informacion importante aki di 
nos Pais. Esaki sigur ta un aporte 
valioso na e memoria colectivo 
di Aruba, cu awor ta keda 
disponibel pa tur hende na ANA. 
Minister Maduro ta extende 
un invitacion pa Pueblo en 
general participa na e campafia 
3C-TRECE y pasa entrega 
material historico na ANA 
diasabra awor 11 dijuni di 100r pa 
2or di atardi. Danki di antemano 
pa e contribucion importante aki 
na e conocemento y bienestar di 
Aruba.2022JUNI10-02 


—— 

Parlamentario drs. Shailiny Tromp-Lee: 
Normanan stipula den e ley di consenso di Reino 
RAft ta irrealistico y inalcansabel (part I) 


Den e verslag pa loke 
ta trata e dos leynan 
di consenso di Reino 
COHO y RAft cu a keda 
manda Hulanda dia 20 
di mei 2022, mi a haci 
varios pregunta y a duna 
comentario, critica y 
sugerencia pa cambio. Un 
punto cu mi a duna hopi 
atencion den e verslag ta 
e normanan stipula den e 
ley di consenso di Reino 
RAft (Rijkswet Aruba 
financieel toezicht). Den 
e articulo aki mi lo bay 
amplia riba e e topico aki. 


Na prome lugar mi mester 
enfatisa un biaha mas cu 
e 2 leynan di consenso 
di Reino ta forma parti 
di e pakete di condicion 
cu Hulanda a pone riba 
mesa pa Aruba por a 
haya sosten di likides 
durante e pandemia. 
Condicionnan cu na e 
momentonan ey no a 
keda Gobierno nada otro 
cu acepta nan pasobra 
sin e sosten ey nos no 
lo a sobrebibi, cu otro 
palabra nos por conclui 
cu e aceptacion no tabata 
boluntario. No obstante e 
hecho cu nos ta contento 
cu e sosten di Hulanda, 
ta haya e hecho cu a mara 
esaki na condicionnan 
caba algo grave mirando 
e circunstancia. 
Sin papia mes cu e 
normanan stipula den 
e ley ta irrealistico y 
inalcansabel. 


Pa evaluacion di 


presupuesto y di 
implementacion 
di maneho a keda 
determina un serie di 
norma. Normanan cu 
a keda stipula a base di 
protocolnan existente di 
prome cu e pandemia, 
sin tene cuenta cu nos 
realidad actual. Nos 
situacion financiero y 
economico a cambia 
drasticamente door di 
e pandemia. Te ainda 
nos no por papia di 
un situacion stabiel, 
e recuperacion di nos 
turismoyeconomiaainda 
ta insigur y dependiente 
di desaroyonan mundial. 
Ademas actualmente tin 
un factor hopi importante 
pa tene cuenta cu ne, 
esta e guera na Europa. 
Dificilmente nos por 
calcula e impacto riba di 
tur e desaroyonan aki. 
Pesey mes actualmente 
ta realisa proyeccionnan 
cu ta tene cuenta cu 
esakinan y tambe cu 


desaroyo encuanto 
COVID (variantes), 
socionan comercial/ 
turistico importante, 


inflacion y di vacunacion 
(local y internacional). 
Pesey mes, en connexion 
cu full e situacion insigur 
aki, nos Fraccion sigur 
a indica cu nos no ta 
haya apropia pa stipula 
of mantene normanan 
presupuestario y 
financiero di prome cu 
e pandemia of stipula 
awor mirando e falta di 
claridad riba demasiado 


factornan cu ta (por) 
hunga un influencia riba 
e normanan. 


Cu e normanan stipula 
den e ley di concenso di 
Reino RAft ta irrealistico 
yinalcansabelya caba nos 
ta experienciando esaki 
tres aña consecutive. Ya 
pa añanan 2020, 2021 
y 2022 Aruba mester a 
pidi Hulanda excepcion 
pasobra no por cumpli cu 
e normanan stipula. Na 
tur 3 ocasion Hulanda a 
duna ok pa e excepcion 
pidi, indicando cu nan 
ta compronde cu nos 
no lo alcansa nan pa 
motibonan obvio. No por 
otro tampoco mirando 
cu nos presupuesto pa 
aña 2022 tin un deficit 
di 228 miyon florin y si 
Aruba mester cumpli cu 
e norma di 1% di surplus 
(ekivalente na 60 miyon 
florin) prome cu 2023, 
esaki ta significa un 
ahuste den nos saldo 
presupuestario di 288 
miyon florin den un 
aña. Algo practicamente 
imposibel. 


Pesey mes nos a manda 
puntra Hulanda si nan 
lo ta dispuesto pa fiha 
normanan nobo mas den 
futuro of basa riba nos 
situacion actual, asina 
teneniendo cuenta cu e 
guera andando, inflacion 
mundial y tur otro 
incertidumbe. Alabes 
pa por compronde e 
posicion fiha pa Hulanda 


a manda puntra e dicon 
di e postura di Hulanda 
di kier mantene nos na 
normanan cu ya no ta 
realistico, y cu nan sa bon 
bon cu nos no por alcansa 
mas. Sigur nos a puntra 
pakico Hulanda no kier 
tene cuenta cu e impacto 
enorme cu e pandemia 
tabata y tin riba nos 
situacion financiero y 
economico. Sin laga afor 
e hecho cu nan no ta tene 
cuenta mes cu nos crisis 
social (pre-covid) cu 
door di e pandemia sigur 
a empeora. 


E topico aki ta uno 
hopi amplio y cu nos 
a haci hopi remarke y 
pregunatanan. Den un 
siguiente comunicado 
lo sigui elabora riba e 
normanan irrealistico 
y no alcansabel cu 
actualmente ta stipula 
den e concepto di ley riba 
mesa. Ainda no a ricibi 
contestacion riba nos 
pregunta y criticanan 
pero mi ta spera cu 
Hulanda lo tene cuenta 
cu esakinan y realisa cu 
e postura aki no ta uno 
corecto. 

The Hilton Aruba ta un Ganado di Smart Stars 
2022 den e categoria di incentive hotelero 


SMART MEETINGS, 
e publicador di 
industria di meetings 
y bos di inspiracion 


pa encuentronan 
cu profesionalnan, 
recientemente anuncia 


cu Hilton Aruba a wordo 
nombra un 2022 Smart 
Stars Award Winner. 


The Smart Stars Awards 
awo den nan di 11 edicion, 
a bira un top industria di 
meeting y ta continua na 
sirbi manera un recurso 
esencial meeting 


planners rond mundo. 


Na e reciente yamado pa 


votacion, e organisacion 
a disfruta di un tremendo 
respondi for di su Smart 
Meetings lesadonan cu 
ta analitico y cu ta biaha 
hopi. Nan a comparti nan 
propiedadnan faborito 
y destinacionnan for 
di un pool di mil di e 
top partners den 25 
categoria, y The Hilton 
Aruba a sali como nan 
faborito, den e programa 
anual di planner’s choice 
awards. 


The Smart Stars Award 
a wordo anuncia den 
un press release global, 
por medio di centenares 
plataformanan di media 
y e resort lo wordo inclui 
den e Smart Meetings 
July print, y tambe 
e version digital di e 


revista. 


E revista a extende su 
felicitacion sincero na e 
team di ganadonan na 
Hilton Aruba Caribbean 
Resort & Casino, Sales 
& Events Department. 
Raynold, Ramon, Jose, 
Lily, Diego. Marvinia y 


Nayla ta e dream team 
di e departamento, 
complementando otro 
su skills y talentonan, 
preparando pa 
asina demostra nan 
abilidadnan y yuda 
clientenan di e resort pa 
yega na nan soñonan. 


Minister Geoffrey Wever inaugureert de 
training “BeYourOwnBoss” in San Nicolas 


Dinsdag 7 juni 2022, heeft de 
Minister van Economische Zaken, 


Communicatie en Duurzame 
Ontwikkeling, mr. Geoffrey 
Wever, de kick-off van de opleiding 
voor jongeren “BeYourOwnBoss” 
in San Nicolas geïnaugureerd. 
Zowel in San Nicolas als in 
Oranjestad is een groep gestart 
met deze opleiding. Dit educatief 
programma is een samenwerking 
tussen Qredits Aruba en het 


Ministerie van Economische 
Zaken, Communicatie en 
Duurzame Ontwikkeling. 


Het doel van het programma 
“BeYourOwnBoss” is om mensen 
met ondernemingsgeest toe 
te rusten met noodzakelijke 


kennis en vaardigheden voor de 
ondernemingswereld. 


Minister Wever is heel blij met het 
programma “BeYourOwnBoss” 
welke entrepreneurship op Aruba 
stimuleert op een aantrekkelijke, 
praktische en innovatieve wijze. 
Na beëdiging als Minister, 
was het verzoek van Qredits 
Aruba voor samenwerking en 
financiële contributie voor de 
educatieve programma’s zoals 
“BeYourOwnBoss” en “Small 
Business Academy? en een 
ondersteuningsprogramma 
voor verlaagde rente voor kleine 
bedrijven, één van de eerste 
projecten van Minister Wever. 
Minister Wever gelooft in het 
stimuleren van de economie 
van Aruba, stimuleren van 
entrepreneurship en investeren 
in onze jongeren. Hierdoor heeft 
Minister Wever een financiële 
bijdrage verleend aan Qredits 
Aruba om te ondersteunen in de 
financiering en uitvoering van dit 
noodzakelijke programma voor 
onze jongeren met ambitie voor 
ondernemerschap en om de prijs 
voor deelname aan het programma 


aantrekkelijker te maken. 


De training is begonnen op 7 
juni 2022 en eindigt op 28 juli 
2022. In de loop van 8 weken 
zullen de trainingen 2 keer per 
week gegeven worden van 6:30- 
9:00. Het educatief programma 
zal verschillende onderwerpen 
behandelen: the entrepreneur, 
the costumer, the business, the 
figures, mini case study en the 
pitch. Deelnemers zullen o.a. 
een “entrepreneurship portfolio” 
maken en zullen hun ideeën in de 
praktijk brengen door middel van 
een “pitching moment”. Een groot 
aantal mensen - totaal 94 - hebben 
zich opgegeven voor deelname aan 
de training. Omdat het maximum 


aantal deelnemers bereikt was, 
zullen de personen die nu niet 
hebben kunnen deelnemen aan de 
training, de opkomende training 
“BeYourOwnBoss” van augustus 
2022 volgen. 


“Ik ben heel blij met de interesse 

onder de deelnemers om zich 
te ontwikkelen en zich voor 
te bereiden op de wereld van 
ondernemerschap. Dit programma 
helpt met het werken aan de 
attitude van een entrepreneur 
aan de hand van verschillende 
oefeningen. Ik wens de groep die 
de training in San Nicolas volgen 
en ook de groep die de training in 
Oranjestad volgen veel succes toe!” 
— Minister Geoffrey Wever. 


